*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2012. gada 15. maija noteikumos Nr. 339 "Noteikumi par ostu formalitātēm"**

Izdoti saskaņā ar Jūrlietu pārvaldes un

jūras drošības likuma 35. panta otro daļu un

41.1 panta trešo daļu un Latvijas Republikas

valsts robežas likuma 22. panta astoto daļu

Izdarīt Ministru kabineta 2012. gada 15. maija noteikumos Nr. 339 "Noteikumi par ostu formalitātēm" (Latvijas Vēstnesis, 2012, 85. nr.; 2013, 122. nr.; 2017, 9. nr.; 2018, 251. nr.; 2020, 31. nr.) šādus grozījumus:

1. Aizstāt noteikumu tekstā vārdus "aizsardzības informācijas deklarācija" (attiecīgā locījumā) ar vārdiem "kuģa pirmsienākšanas aizsardzības informācija" (attiecīgā locījumā).

2. Izteikt 2.17. apakšpunktu šādā redakcijā:

"2.17. Savienības muitas teritorija – teritorija atbilstoši Eiropas Parlamenta un Padomes 2013. gada 9. oktobra Regulai (ES) Nr. 952/2013, ar ko izveido Savienības Muitas kodeksu (turpmāk – Savienības Muitas kodekss);".

3. Papildināt noteikumus ar 2.20. apakšpunktu šādā redakcijā:

"2.20. EORI numurs – Komisijas 2015. gada 28. jūlija Deleģētās regulas (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem, 1. panta 18. punktā paredzētais reģistrācijas un identifikācijas numurs."

4. Svītrot 6. punktā vārdu "flotiles".

5. Izteikt 29. un 30. punktu šādā redakcijā:

"29. Pirms kuģa ienākšanas ostā kuģa kapteinis (atpūtas kuģa vadītājs) vai īpašnieks, vai to pilnvarota persona (atpūtas kuģim – arī jahtklubs, kurā kuģis paredzējis piestāt), izmantojot Starptautiskās kravu loģistikas un ostu informācijas sistēmu (SKLOIS), Krasta apsardzes dienestam var paziņot šo noteikumu 22. punktā minēto informāciju.

30. Pirms kuģa iziešanas no ostas kuģa kapteinis (atpūtas kuģa vadītājs), vai īpašnieks, vai to pilnvarota persona (atpūtas kuģim – arī jahtklubs, kurā kuģis piestājis), izmantojot Starptautiskās kravu loģistikas un ostu informācijas sistēmu (SKLOIS), Krasta apsardzes dienestam var paziņot šo noteikumu 24. punktā minēto informāciju."

6. Aizstāt 60. punktā vārdu "deklarāciju" ar vārdiem "kuģa pirmsienākšanas aizsardzības informāciju".

7. Izteikt 72.2. apakšpunktu šādā redakcijā:

"72.2. kuģa manifestu – muitas iestādei un, ja uz kuģa ir veterinārajai, fitosanitārajai, pārtikas nekaitīguma, nepārtikas preču drošuma, kvalitātes vai klasifikācijas kontrolei pakļauta krava, arī Pārtikas un veterinārajam dienestam. Kuģa manifestā norāda šādu informāciju:

72.2.1. kuģa vārds;

72.2.2. kuģa *IMO* identifikācijas numurs vai *MMSI* numurs;

72.2.3. kuģa maršruta valstis;

72.2.4. kuģi aģentējošā komercsabiedrība, bet, ja tādas nav, kuģošanas kompānija – nosaukums, juridiskā adrese, EORI numurs (ja tāda nav – reģistrācijas numurs), tālruņa numurs, faksa numurs (ja tāds ir) un e-pasta adrese;

72.2.5. ziņas par kravu :

72.2.5.1. preču nosūtītājs;

72.2.5.2. preču saņēmējs;

72.2.5.3. preču iekraušanas osta vai nosūtīšanas valsts kods;

72.2.5.4. preču izkraušanas osta vai saņēmējas valsts kods;

72.2.5.5. preču nosaukums, daudzums un apraksts;

72.2.5.6. preču kombinētās nomenklatūras kods (HS kods), ja tas ir pieejams;

72.2.5.7. preču muitas statuss;

72.2.5.8. konteinera numurs un veids, ja preci pārvadā konteinerā;

72.2.5.9. kravas automobiļa, vilcēja, piekabes un puspiekabes valsts reģistrācijas numurs, ja preci pārvadā kravas autotransportā;

72.2.5.10. atsauce uz ievešanas kopsavilkuma deklarāciju, ja preci ieved Savienības muitas teritorijā tieši no trešās valsts;".

8. Papildināt noteikumus ar 72.1 punktu šādā redakcijā:

"72.1 Ja saskaņā ar normatīvajiem aktiem muitas jomā kuģis ir saņēmis atļauju izveidot regulāru kuģu satiksmi, kuģa manifestā norāda šo noteikumu 72.2.1., 72.2.2., 72.2.3., 72.2.4., 72.2.5.5., 72.2.5.7. un 72.2.5.9. apakšpunktā minēto informāciju."

9. Izteikt 77.2. apakšpunktu šādā redakcijā:

"77.2. kuģa manifestu – muitas iestādei un, ja uz kuģa ir veterinārajai, fitosanitārajai, pārtikas nekaitīguma, nepārtikas preču drošuma, kvalitātes vai klasifikācijas kontrolei pakļauta krava, arī Pārtikas un veterinārajam dienestam. Kuģa manifestā norāda šādu informāciju:

77.2.1. kuģa vārds;

77.2.2. kuģa *IMO* identifikācijas numurs vai *MMSI* numurs;

77.2.3. kuģa maršruta valstis;

77.2.4. kuģi aģentējošā komercsabiedrība, bet, ja tādas nav, kuģošanas kompānija – nosaukums, juridiskā adrese, EORI numurs (ja tāda nav – reģistrācijas numurs), tālruņa numurs, faksa numurs (ja tāds ir) un e-pasta adrese;

77.2.5. ziņas par kravu:

77.2.5.1. preču nosūtītājs;

77.2.5.2. preču saņēmējs;

77.2.5.3. preču iekraušanas osta vai nosūtītājas valsts kods;

77.2.5.4. preču izkraušanas osta vai saņēmējas valsts kods;

77.2.5.5. preču nosaukums, daudzums un apraksts;

77.2.5.6. preču kombinētās nomenklatūras kods (HS kods), ja tas ir pieejams;

77.2.5.7. preču muitas statuss;

77.2.5.8. konteinera numurs un veids, ja preci pārvadā konteinerā;

77.2.5.9. kravas automobiļa, vilcēja, piekabes un puspiekabes valsts reģistrācijas numurs, ja preci pārvadā kravas autotransportā;

77.2.5.10. atsauce uz izvešanas kopsavilkuma deklarāciju, ja preci izved no Savienības muitas teritorijas;".

10. Papildināt noteikumus ar 77.1 punktu šādā redakcijā:

"77.1 Ja saskaņā ar normatīvajiem aktiem muitas jomā kuģis ir saņēmis atļauju izveidot regulāru kuģu satiksmi, kuģa manifestā norāda šo noteikumu 77.2.1., 77.2.2., 77.2.3., 77.2.4., 77.2.5.5., 77.2.5.7. un 77.2.5.9. apakšpunktā minēto informāciju."

11. Aizstāt 86. punktā skaitļus un vārdus "107., 108., 109. un 110. punktu" ar skaitli un vārdu "9. nodaļu".

12. Aizstāt 89. punktā vārdus "Osta neatbild" ar vārdiem "Ostas pārvalde neatbild".

13. Izteikt 9. nodaļu šādā redakcijā:

"9**. Muitas kontroles speciālās prasības**

105. Šī nodaļa attiecas uz kuģiem, uz kuriem atrodas preces, kas saskaņā ar normatīvajiem aktiem par muitas kontroli ir pakļautas muitas kontrolei.

106. Kuģa kapteinis (atpūtas kuģa vadītājs) vai īpašnieks, vai to pilnvarota persona Savienības Muitas kodeksa 127. pantā noteiktās ievešanas kopsavilkuma deklarācijas iesniegšanai var izmantot Starptautiskajā kravu loģistikas un ostu informācijas sistēmā (SKLOIS) ievietoto informāciju.

107. Pirms preču izkraušanas no kuģa šo preču īpašnieks, valdītājs vai to pilnvarota persona elektroniski, izmantojot Starptautisko kravu loģistikas un ostu informācijas sistēmu (SKLOIS), muitas iestādei iesniedz iesniegumu preču izkraušanas atļaujas saņemšanai, norādot šādu informāciju:

107.1. kuģa vārds;

107.2. kuģa *IMO* identifikācijas numurs vai *MMSI* numurs;

107.3. kuģa maršruta valstis;

107.4. kuģi aģentējošā komercsabiedrība, bet, ja tādas nav, kuģošanas kompānija – nosaukums, juridiskā adrese, EORI numurs (ja tāda nav – reģistrācijas numurs), tālruņa numurs, faksa numurs (ja tāds ir) un e-pasta adrese;

107.5. preču nosūtītājs;

107.6. preču saņēmējs;

107.7. preču iekraušanas osta vai nosūtītājas valsts kods;

107.8. preču izkraušanas osta un piestātne;

107.9. preču nosaukums, daudzums un apraksts;

107.10. preču kombinētās nomenklatūras kods (HS kods), ja tas ir pieejams;

107.11. preču muitas statuss;

107.12. konteinera numurs un veids, ja preci pārvadā konteinerā;

107.13. kravas automobiļa, vilcēja, piekabes un puspiekabes valsts reģistrācijas numurs, ja preci pārvadā kravas autotransportā;

107.14. atsauce uz ievešanas kopsavilkuma deklarāciju, ja preci ieved Savienības muitas teritorijā tieši no trešās valsts.

107.1 Ja saskaņā ar normatīvajiem aktiem muitas jomā kuģis ir saņēmis atļauju izveidot regulāru kuģu satiksmi, iesniegumā preču izkraušanas atļaujas saņemšanai norāda šo noteikumu 107.1., 107.2., 107.3., 107.4., 107.9., 107.11. un 107.13. apakšpunktā minēto informāciju.

108. Pirms preču iekraušanas kuģī šo preču īpašnieks, valdītājs vai to pilnvarota persona elektroniski, izmantojot Starptautisko kravu loģistikas un ostu informācijas sistēmu (SKLOIS), muitas iestādei iesniedz iesniegumu preču iekraušanas atļaujas saņemšanai, norādot šādu informāciju:

108.1. kuģa vārds;

108.2. kuģa *IMO* identifikācijas numurs vai *MMSI* numurs;

108.3. kuģa maršruta valstis;

108.4. kuģi aģentējošā komercsabiedrība, bet, ja tādas nav, kuģošanas kompānija – nosaukums, juridiskā adrese, EORI numurs (ja tāda nav – reģistrācijas numurs), tālruņa numurs, faksa numurs (ja tāds ir) un e-pasta adrese;

108.5. preču nosūtītājs vai atsauce uz muitas deklarāciju, kura reģistrēta Elektroniskajā muitas datu apstrādes sistēmā (EMDAS);

108.6. preču saņēmējs vai atsauce uz muitas deklarāciju, kura reģistrēta Elektroniskajā muitas datu apstrādes sistēmā (EMDAS);

108.7. preču iekraušanas osta un piestātne;

108.8. preču izkraušanas osta vai saņēmējas valsts kods;

108.9. preču nosaukums, daudzums un apraksts;

108.10. preču kombinētās nomenklatūras kods (HS kods), ja tas ir pieejams;

108.11. preču muitas statuss;

108.12. konteinera numurs un veids, ja preci pārvadā konteinerā;

108.13. kravas automobiļa, vilcēja, piekabes un puspiekabes valsts reģistrācijas numurs, ja preci pārvadā kravas autotransportā;

108.14. atsauce uz muitas deklarāciju vai reeksporta paziņojumu, ja preces ir paredzēts nosūtīt ārpus Savienības muitas teritorijas.

108.1 Ja saskaņā ar normatīvajiem aktiem muitas jomā kuģis ir saņēmis atļauju izveidot regulāru kuģu satiksmi, iesniegumā preču iekraušanas atļaujas saņemšanai norāda šo noteikumu 108.1., 108.2., 108.3., 108.4., 108.9., 108.11. un 108.13. apakšpunktā minēto informāciju.

108.2 Ja muitas iestādes rīcībā ir pietiekama informācija par kuģa, kurš saskaņā ar normatīvajiem aktiem muitas jomā ir saņēmis atļauju izveidot regulāru kuģu satiksmi, kravu, tā var atbrīvot kuģi no šo noteikumu 107. un 108. punktā minētā dokumenta iesniegšanas.

108.3 Kuģošanas kompānija, kura saskaņā ar normatīvajiem aktiem muitas jomā ir saņēmusi atļauju Savienības preču muitas statusa apliecinājumu iesniegt kuģošanas kompānijas manifesta veidā, var izmantot šo noteikumu 107. punktā minēto iesniegumu Savienības preču muitas statusa apliecināšanai.

109. Pēc šo noteikumu 107. vai 108. punktā minētā iesnieguma saņemšanas muitas iestāde veic kontroles pasākumus atbilstoši tās darbību regulējošajiem normatīvajiem aktiem.

110. Ja, veicot šo noteikumu 109. punktā minēto kontroli, muitas iestāde konstatē, ka nepastāv šķēršļi attiecīgi preču izkraušanai no kuģa vai preču iekraušanai kuģī, muitas iestāde Starptautiskajā kravu loģistikas un ostu informācijas sistēmā (SKLOIS) izdara atzīmi, dodot atļauju izkraut preces no kuģa vai iekraut preces kuģī."

14. Papildināt noslēguma jautājumus ar 126. punktu šādā redakcijā:

"126. Šo noteikumu 89. punktā noteiktā atzīme par atļaujas došanu kuģim atiet no piestātnes, lai izietu no ostas, ja uz kuģa ir veterinārajai, fitosanitārajai, pārtikas nekaitīguma, nepārtikas preču drošuma, kvalitātes vai klasifikācijas kontrolei pakļauta krava, Starptautiskajā kravu loģistikas un ostu informācijas sistēmā (SKLOIS) tiek nodrošināta automātiski līdz atsevišķam Pārtikas un veterinārā dienesta Latvijas Jūras administrācijai iesniegtam paziņojumam par šo noteikumu 89. punktā Pārtikas un veterinārajam dienestam noteiktās kontroles atjaunošanu."

15. Aizstāt 2. pielikumā vārdus "Security-related Information Declaration" ar vārdiem "Ship Pre-Arrival Security Information".

Ministru prezidents A. K. Kariņš

Satiksmes ministrs T. Linkaits

Iesniedzējs:

satiksmes ministrs T. Linkaits

Vīza:

valsts sekretāre I. Stepanova